Diari Oficial de la Generalitat Valenciana


Sumari del DOGV 4359, del 17-10-2002 (2002/10945)

RESOLUCIÓ de 26 d'agost de 2002, del conseller d'Obres Públiques, Urbanisme i Transports, per la qual es va aprovar definitivament el pla de reforma interior del carrer de Sagunt, del Pla General d'Ordenació Urbana de València.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4359

Data del DOGV
:   17-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10349


Data del document
:   26-08-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 26 d'agost de 2002, del conseller d'Obres Públiques, Urbanisme i Transports, per la qual es va aprovar definitivament el pla de reforma interior del carrer de Sagunt, del Pla General d'Ordenació Urbana de València. [2002/X10805]
  
Vist l'expedient remés per l'Ajuntament de València, referit a l'Homologació i Pla de Reforma Interior del carrer de Sagunt, del Pla General d'Ordenació Urbana de València, i de conformitat amb els següents:
  
Antecedents de fet
  
Primer. El projecte es va sotmetre a informació pública per mitjà de la Resolució de l'Alcaldia de data 27 d'octubre de 2000. Després del pertinent període d'informació pública, durant el qual es van presentar quatre al·legacions, es va aprovar provisionalment pel Ple de l'Ajuntament de València, en la sessió del 28 de desembre de 2001. No obstant això, en el dit acord plenari es van establir una sèrie de determinacions que s'entenen complides per Resolució de l'Alcaldia de data 10 d'abril de 2002. L'expedient complet va tindre entrada al Registre de la Comissió Territorial d'Urbanisme de València amb data 22 d'abril de 2002.
  
Segon. El projecte consta de memòria informativa i justificativa, plànols d'informació i d'ordenació, ordenances reguladores, així com expressió gràfica suficient del resultat final de l'ordenació proposada i el document annex d'homologació.
  
Tercer. El municipi de València té el Pla General d'Ordenació Urbana, aprovat definitivament per la Comissió Territorial d'Urbanisme amb data 28 de desembre de 1988. En el dit instrument de planejament el sòl en qüestió està classificat com a urbà i qualificat de ENS-1.
  
Quart. La Comissió Territorial d'Urbanisme de València, en la sessió del 27 de juny de 2002, va acordar informar favorable el Pla de Reforma Interior del carrer de Sagunt, del Pla General d'Ordenació Urbana de València, i es va proposar que s'elevara al conseller d'Obres, Urbanisme i Transports la proposta d'aprovació definitiva.
  
Fonaments de dret
  
Primer. Respecte a la tramitació ha sigut correcta, de conformitat amb el que establixen els articles 38 i 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon. Quant a la documentació està completa, a l'efecte del compliment del que preceptuen els articles 27 i 28 de la LRAU i en la Instrucció d'Homologació abans referida.
  
Tercer. L'objecte del projecte és l'homologació i l'ordenació detallada de l'àmbit delimitat pel carrer Sagunt, avinguda de la Constitució i la prolongació del carrer de Sant Bru; i es definix una unitat d'execució, en sòl urbà, sense observar-se uns altres canvis substancials respecte de l'ordenació establida pel Pla General d'Ordenació Urbana. Més aviat es tracta d'establir la possibilitat d'urbanitzar el sòl per mitjà d'una actuació integrada.
  
És necessari precisar en primer lloc, respecte de l'homologació, que la disposició transitòria primera de la Llei Reguladora de l'Activitat Urbanística establix la possibilitat d'homologar els sòls a la Llei Reguladora de l'Activitat Urbanística amb l'objecte d'adequar les seues determinacions a la dita norma legal. Esta possibilitat s'ha de materialitzar sobre un àmbit territorial suficient per a definir de forma precisa la denominada ordenació estructural definida en l'article 17 de la Llei Reguladora de l'Activitat Urbanística; àmbit que, a la vista del punt 2, Abast Territorial de l'Homologació, de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística, ha de ser tot el territorial municipal o un sector concret.
  
En el supòsit concret que ens ocupa s'observa que l'àmbit territorial per al qual es proposa l'homologació no obeïx al propi d'un sector amb la definició que es dóna en l'article 20 de la Llei Reguladora de l'Activitat Urbanística, sinó que es tracta d'una porció que forma part d'un àmbit major afectat per la zona d'ordenació on s'ubica; però és que, per si calia, en observar la definició de l'ordenació estructural proposada, es veu que la mateixa xarxa estructural hauria d'incloure un territori molt major que el de la unitat d'execució afectada, la qual cosa ens induïx a concloure la improcedència en este cas d'homologar un àmbit territorial sobre el qual no es pot concretar el seu objecte, és a dir, definir l'ordenació estructural a la qual es referix l'article 17 de la LRAU.
  
Quart. El Pla de Reforma Interior té per objectiu definir una unitat d'execució a l'empara del que disposa l'article 10 del Reglament de Planejament de la Comunitat Valenciana.
  
Entre les característiques de la dita unitat cal destacar les següents:
  
Superfície 1.120 m²
  
ZV 0
  
Viari 623,41 m²
  
Edificabilitat 3.695,21 m²t
  
Edif. R 3.695,21 m²t
  
Edif. T 0
  
AT 3,2990 m²/m²
  
Els paràmetres establits en la proposta són coincidents amb els prevists en el mateix Pla General d'Ordenació Urbana.
  
Cinqué. El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans de reforma interior modificatius de l'ordenació estructural, de municipis de més de 50.000 habitants, de conformitat amb el que establix l'article 38 de la Llei Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana.
  
Vists els preceptes legals citats i la resta de general i pertinent aplicació, i, de conformitat amb l'Acord de la Comissió Territorial d'Urbanisme de València, resolc:
  
Aprovar definitivament el pla de reforma interior del carrer de Sagunt, del Pla General d'Ordenació Urbana de València.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent a la notificació o la publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercir qualsevol altre recurs que s'estime oportú.
  
València, 26 d'agost de 2002.- El conseller: José Ramón García Antón.